PTT ปรับลดราคาน้ำมัน มีผลพรุ่งนี้!
PTT ลดราคาเบนซิน-แก๊สโซฮอล์-ดีเซลลิตรละ 40 สต.E85 ลด 20 สต.พรุ่งนี้
3 ธ.ค. 2558

บริษัท ปตท. จำกัด (มหาชน) หรือ PTT ระบุว่า บริษัทปรับลดราคาขายปลีกน้ำมันเบนซิน ,แก๊สโซฮอล์ และดีเซล ในอัตรา 40 สตางค์/ลิตร ยกเว้น E85 ที่ปรับลดลง 20 สตางค์/ลิตร โดยให้มีผลตั้งแต่วันพรุ่งนี้
ส่งผลให้ราคาขายปลีกหน้าสถานีบริการน้ำมันในเขตกรุงเทพฯ และปริมณฑล ของ PTT ในวันพรุ่งนี้ เป็นดังนี้ เบนซิน ออกเทน 95 อยู่ที่ 31.76 บาท/ลิตร ,แก๊สโซฮอล์ 95 อยู่ที่ 24.80 บาท/ลิตร ,แก๊สโซฮอล์ 91 อยู่ที่ 24.38 บาท/ลิตร , E20 อยู่ที่ 22.44 บาท/ลิตร ,E85 อยู่ที่ 19.34 บาท/ลิตร และดีเซล อยู่ที่ 22.39 บาท/ลิตร